Hammersborg torg

Hammersborg torg er en plass på Hammersborg i Oslo sentrum, i dag omgitt av høye kontorbygninger fra 1960-årene og to kirker.

 Beliggenhet og bebyggelse 

Torget er om lag 100 meter langt og ligger i skråningen ned fra Grubbegata til Møllergata. Midtfeltet på torget er parkeringsplasser.

Ved torget ligger 
 Nr. 1: OBOS' hovedkontor, kontorbygg på nordsiden mellom Grubbegata og nr. 3, ferdig 1964, høybygg med 12 etasjer og mellombygg mot nr. 3 med fire etasjer
 Nr. 3: Kontorbygg mellom nr. 1 og Møllergata, bygget av Oslo Indremisjon, i dag Kirkens bymisjon, ferdig 1965, 12 etasjerBjørn Bjørnsen: Hele folket i hus. OBOS 1929-1970. Oslo, OBOS / Boksenteret Erik Pettersen & Co, 2007, side 186. ISBN 978-82-990588-5-8
 Nr. 8: Svenska Margaretakyrkan
 Møllergata 39, kontorbygg, også eiet av OBOS
 St. Edmund's Church, Møllergata 30

Utenfor OBOS-bygget står skulpturen «En ny utfordring» av Nils Aas fra 1979, laget i rutsfritt stål og gitt av OBOS.Bjørnsen, side 30 og Tone Wikborg: Skulpturer og minnesmerker i Oslo. Oslo, Aschehoug, 1986, side 62. ISBN 82-03-15300-3 

 Historie 

Hammersborg torg var opprinnelig navn på en åpen plass som lå omtrent der Margaretakyrkan ligger i dag.Oslo byleksikon og Beate Muri: Oslo – byen slik den var. Oslo, Schibsted, 2000, side 41. ISBN 978-82-516-1808-3. Torvet er nevnt i Femtiaars-Beretning om Christiania Kommune for Aarene 1837-1886. Christiania, Christiania Magistrat, 1892, side 41, i forbindelse med kommunalt kjøp av eiendommer og regulering av området ved torvet. På torvet sto strøkets vannpost.Muri, side 41 Mellom torvet og Hospitalsgata ble det allerede da Hammersborg ble bygget ut i 1730-årene bygget en dobbel rad boliger i tre.Amund Helland: Topografisk-statistisk beskrivelse over Kristiania. Bind I-III.  Oslo, Aschehoug, 1917, første del side 150 

I daværende Nedre Hammersborggaten 11, der torget ligger i dag, bygget aksjeselskapet «Selskabet til Opførelse af Arbeiderboliger», stiftet i 1851, en gård (populært kalt «Bolig’n») som sto ferdig i 1852. Den hadde 45 ett- og toromsleiligheter i fem oppganger og var tegnet av arkitekt P. H. Holtermann. Cirka 250 mennesker flyttet inn. Dette var den første sosiale boligbygging i Oslo, og initiativet kom fra politimester Frederik Jacob von Munthe af Morgenstierne. Gården ble revet i 1962.Bjørnsen, side 24-26, og Jon Gunnar Arntzen og Stig-Audun Hansen: Oslo 1960-1980. Oslo, Kom, 2008, side 248. ISBN 978-82-92496-527

Den nåværende plassen ble etablert da OBOS' forretningsbygg ble fullført i 1964. 

Hammersborg torg ble rehabilitert i 1999.

Bilder

 Referanser 


 Litteratur 


 Eksterne lenker 



Kategori:Plasser i Oslo
Kategori:Veier på Hammersborg